ઈરાકમાં ખેલાયેલા ગલ્ફ યુદ્ધ બાદ જયારે અમેરિકી લશ્કરનો કબજો સ્થાપાઈ ચુક્યો હતો , ત્યારે ચારેબાજુ અંધાધુંધી ફેલાઈ ચુકી હતી . ત્યારે ત્યાના અમેરિકન કેમ્પમાં ત્રણ સૈનિકો આર્ચી ( George clooney ), ટ્રોય ( Mark wahlberg ) અને ચીફ ( Ice cube ) ને એક ગુપ્ત નકશો મળે છે કે જેના અનુસાર અહીની નજીકની જ કોઈ જગ્યાએ ઈરાકના સૈનિકો દ્વારા કુવૈતનું લુંટાયેલુ સોનું સંતાડેલ હતું અને જો એ હાથમાં આવી જાય તો તો આખી જિંદગીનું દળદર ફીટી જાય !!! તે ત્રણેય સૈનિકો ધીમેકથી કોઈને કહ્યા વગર , ત્યાંથી સોનું શોધવા ચાલી નીકળે છે . . . પણ , સ્ટોરી એટલી સિમ્પલ નથી , ધીમે ધીમે ખ્યાલ આવે છે કે ઈરાકી સૈનિકો કોઈ પણ માલ સમાન લઇ જવાની અમેરિકન સૈનિકોને નાં જ નથી પાડતા ! . . . પણ ત્યાં જઈને ત્રણેય સૈનિકોને ખ્યાલ આવે છે કે ઈરાકી સૈનિકો ત્યાના સ્થાનિક ઈરાકી નાગરીકો પર ખુબ જ ત્રાસ ગુજારતા હતા અને યુદ્ધની આડમાં સદામ હુસૈન વિરુદ્ધનો સંભવિત બળવો ડાબી દેવા સ્થાનિક લોકોને કચુમ્બરની માફક કાપી નાખતા હતા !!! . . . . સ્થાનિક લોકો અમેરિકન સૈનિકોની મદદ માંગે છે . . . શું એ ત્રણેય સૈનિકો સોનું લઇ જઈને ભાગી જશે ? કે પછી ઈરાકી સૈનિકો સામે બાથ ભીડશે ? . . . હવે આગળ તો તમારે જ જોવું રહ્યું 🙂